L 45/1472
Jurnalul Oficial al Uniunii Europene
RO
24.2.2022
COMISIE PROIECTE-PILOT
CAPITOLUL PP 07 — INVESTIȚII ÎN CAPITALUL UMAN, COEZIUNE SOCIALĂ ȘI VALORI (continuare) PP 07 22
(continuare)
PP 07 22 02
(continuare) Autoritățile europene și naționale.
„Festivalul european al jurnalismului și al educației în domeniul mass-mediei” ar trebui să devină un instrument puternic de sensibilizare cu privire la activitatea valoroasă, dar din ce în ce mai dificilă, a ziariștilor și la încălcările libertății presei în Uniune.
Pentru a atinge acest scop, el va fi un festival itinerant, care va avea loc în fiecare an într-un stat membru diferit și va analiza situația cea mai alarmantă a libertății presei, a intensificării dezinformării, în special în ceea ce privește pandemia și criza climatică și condițiile de muncă ale ziariștilor.
În ceea ce privește punerea în aplicare, Comisia va lansa o cerere anuală de oferte adresată profesioniștilor din media, organizațiilor de media, ONGurilor pertinente și partenerilor din mediul universitar, pentru a asigura organizarea evenimentului.
În scopul creșterii incluziunii și al încurajării participării la eveniment, entitatea responsabilă de organizație va dedica o parte din buget subvenționării costurilor asociate participării la acest eveniment a ziariștilor și a reprezentanților asociațiilor de media cu mijloace financiare limitate, cum ar fi reprezentanții unor media mici și locale sau liberprofesioniștii.
PP 07 22 03
Proiect-pilot — Recensământul european al persoanelor fără adăpost Cifre (Credite diferențiate) Credite 2022 Angajamente
990 500
Credite 2021 Plăți
Angajamente
Execuție 2020 Plăți
Angajamente
Plăți
247 625
Comentarii Se estimează că numărul persoanelor fără adăpost a crescut cu 70 % în Europa în ultimii zece ani și este probabil ca acest număr să crească ca urmare a crizei provocate de pandemia de COVID-19.
Cu toate acestea, la nivelul Uniunii nu există date fiabile privind persoanele fără adăpost, bazate pe criterii sau indicatori comuni.
Acest lucru este recunoscut de Parlamentul European, de Comisie și de experți ca un obstacol important în calea unui răspuns politic eficace.
Date comparabile și colectate periodic în legătură cu lipsa de adăpost vor permite Comisiei să sprijine mai bine statele membre să facă progrese în direcția eradicării lipsei de adăpost până în 2030, obiectiv la care toate statele membre, instituțiile Uniunii și părțile interesate relevante ale societății civile s-au angajat în Declarația de la Lisabona, și să pună în aplicare principiul 19 al Pilonului european al drepturilor sociale privind locuințele și asistența pentru persoanele fără adăpost.
Datele comparabile colectate la nivel local vor sprijini acțiuni bazate pe dovezi și mai bine orientate prin intermediul Platformei europene pentru combaterea lipsei de adăpost, care a fost creată ca parte a Planului de acțiune privind Pilonul european al drepturilor sociale.
Prin urmare, proiectul-pilot urmărește să stimuleze colectarea periodică de date privind persoanele fără adăpost la nivel local.
Autoritățile locale sunt cele mai în măsură să abordeze problema lipsei de adăpost, împreună cu serviciile sociale și cu actorii societății civile, și au nevoie de date fiabile pentru a-și fundamenta politicile.
Proiectul-pilot se va baza pe metodologiile existente solide și eficace, cum ar fi determinarea numărului la un anumit moment, punctul de prevalență și anchetele sociologice.
Ar trebui explorată complementaritatea cu activitatea EUROSTAT cu privire la diferitele dimensiuni ale lipsei de adăpost, inclusiv dormitul pe stradă, persoanele care rămân în adăposturi pentru persoane fără adăpost, persoanele care urmează să fie eliberate dintr-o instituție fără a avea o locuință sigură și persoanele obligate să doarmă pe canapea cu membri ai familiei sau prietenii („sofa surfers”).